Document ID: /roh_data/filtered/fineweb-2-filterrobots_roh.jsonl.gz/35124

Plirs onns han las vischnancas da l'Engiadina Bassa retratg la gronda part da la forza electrica da las Ovras electricas bernaisas (BKW). Uss annunzian las vischnancas – Zernez, Scuol e Valsot – in return tar la Ovras electricas d'Engiadina SA.
Las vischnancas da concessiun da la OEE fan questa midada il schaner 2020, sco la Corporaziun Energia Engiadina e la OEE communitgeschan ensemen. Ils pretschs garantids da las Ovras electricas d'Engiadina sajan uss puspè attractivs.
E sco il president da la corporaziun Emil Müller di, profiteschia la regiun era grazia la OEE dals, per la regiun fitg impurtants, tschains d'aua. Plinavant procuria la OEE en Engiadina per numerusas plazzas da lavur.
Ord l'archiv
RR novitads 17:00